**ANUNŢ PENTRU SOLICITAREA DE EXPRESII DE INTERES**

**SERVICII DE CONSULTANȚĂ – CONSULTANT INDIVIDUAL**

**SPECIALIST FINANCIAR**

**ROMÂNIA**

**PROIECTUL”CONTROLUL INTEGRAT AL POLUĂRII CU NUTRIENŢI”** – **FINANȚARE ADIȚIONALĂ**

**Denumirea serviciilor: Specialist Financiar – 1 poziție**

**Acord de împrumut nr. 8597 - RO**

**Nr. referință 08/IC/2022**

România a primit un împrumut de la Banca Internaţională pentru Reconstrucţie şi Dezvoltare pentru implementarea Proiectului *„Controlul Integrat al Poluării cu Nutrienţi”* – Finanțare Adițională (Proiectul) și intenționează să utilizeze o parte din aceste fonduri pentru contractarea de servicii de consultanță.

Ministerul Mediului, Apelor și Pădurilor (MMAP), prin Unitatea de Management al Proiectului (UMP) responsabilă de implementarea Proiectului *„Controlul Integrat al Poluării cu Nutrienţi” (CIPN)* dorește să contracteze servicii de consultanță specializate din partea unui Consultant Individual – Specialist Financiar care să contribuie la și să faciliteze implementarea activităților financiare din cadrul UMP în conformitate cu legislația în vigoare.

Durata serviciilor de consultanță în cadrul contractului este până în 31 martie 2022 cu o durată totală a input-urilor în cadrul serviciilor de 90 de zile lucrătoare, cu posibilitatea de extindere a duratei contractului și/sau a inputurilor în cadrul acestuia, în cazul în care este justificată și necesară o continuare/suplimentare a serviciilor. Contribuția lunară a consultantului va fi de aproximativ 10 zile lucrătoare/lună (în principal în prima parte a lunii). Programul lunar de lucru va fi stabilit de comun acord cu Clientul, în funcție de nevoile acestuia din urmă.

Termenii de Referință pentru Specialistul Financiar sunt anexați prezentului Anunț pentru Solicitarea de Expresii de Interes.

*Ministerul Mediului, Apelor și Pădurilor – Unitatea de Managament al Proiectului ”Controlul Integrat al Poluării cu Nutrienți”* invită consultanții individuali eligibili (”Consultanți”) să își manifeste interesul pentru furnizarea Serviciilor. Consultanții interesați trebuie să furnizeze informații care să demonstreze că îndeplinesc calificările solicitate și dețin experiența relevantă necesară furnizării Serviciilor. Consultantul Individual – Specialist Financiar va fi selectat pe baza experienței relevante, a calificărilor și a abilităților de a furniza aceste servicii.

Va fi selectat un singur consultant individual în conformitate cu procedurile din Ghidul Băncii Mondiale: Selecția și Angajarea Consultanților în cadrul împrumuturilor BIRD și Creditelor&Granturilor ADI de către Împrumutații Băncii Mondiale, ediția ianuarie 2011, revizuită în iulie 2014, așa cum sunt acestea stabilite pentru metoda de selecție *Consultant Individual.*

Pentru a putea desfășura activitățile, Consultantul trebuie să fie persoană fizică autorizată (PFA) conform prevederilor Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent. Consultantul va putea să presteze serviciile și prin intermediul unei societăți comerciale, ce va fi semnatară a contractului cu Clientul. În acest caz, Serviciile în cadrul contractului vor fi prestate **doar de către Consultantul selectat și nu va fi permisă nici o înlocuire a acestuia**.

**Calificări minime și experiență solicitate:**

1. Calificările și experiența necesare:
2. Studii superioare absolvite cu diploma de licență în domeniul economic;
3. Cel puțin 7 ani de experiență practică în domeniul financiar-contabil și experiență relevantă în domeniul contabilității;
4. Cel puțin 2 ani de experiență în contabilitate pentru sistemul public;
5. Cunoașterea temeinică a legislației naționale aplicabile în domeniile fiscal, contabil și bugetar, precum și a legislației aplicabile în domeniul muncii;
6. Experiență relevantă în ceea ce privește executarea financiară a contractelor;
7. Experiența relevantă în analizarea, monitorizarea și actualizarea estimărilor generale ale investițiilor este un plus;
8. Experiență practică în gestionarea activelor fixe, proceduri de numerar, evidențe contabile;
9. Experiență relevantă utilizând următoarele aplicații software de contabilitate: Saga Budgetary, Prosys (Integrisoft)
10. Abilități avansate de PC și cunoștințe solide ale pachetului MS Office: MS Word, Excel (nivel avansat), Outlook;
11. Lucrul în echipă și bunele abilități de comunicare;
12. Cunoașterea limbii engleze reprezintă un avantaj.

Se atrage atenția Consultanților interesați asupra prevederilor paragrafului 1.9 privind conflictul de interese din Ghidul Băncii Mondiale Selecția și Angajarea Consultanților în cadrul împrumuturilor BIRD și Creditelor&Granturilor ADI de către Împrumutații Băncii Mondiale, ediția ianuarie 2011, revizuită în iulie 2014 (“Guidelines: Selection and Employment of Consultants under IBRD Loans and Grants by World Bank Borrowers”).

Consultanții pot solicita informații suplimentare prin depunerea de solicitări scrise, prin e-mail, sau la adresele de mai jos, în intervalul orelor de program cuprins între 8:00 – 16:30 (luni-joi) şi 8:00 – 14:00 (vineri).

Expresiile de Interes și CV-urile, trebuie depuse (prin e-mail) în **limba română**, în formă scrisă, la adresele menționate mai jos până la data de **12 octombrie 2022 ora 11:30**. Pentru a valida informațiile prezentate în CV, candidatul va atașa copii după documente suport relevante (copii după actele de studii, diplome, certificări, atestări, recomandări, carte de muncă, contracte de muncă, adeverințe etc).

**Ministerul Mediului, Apelor şi Pădurilor**

Unitatea de Management al Proiectului “Controlul Integrat al Poluării cu Nutrienţi”

În atenția: Dnei. Naiana MILEA, Director UMP-INPC

Calea Plevnei nr. 46-48, corp E, camera 11, sector 1

Bucureşti, România

Tel: + 40 314 33 40 20; +40.756.091.082; +40.756.036.082

E-mail: catalina.criveanu@mmediu.ro; naiana.milea@mmediu.ro